Diari Oficial de la Generalitat Valenciana


Sumari del DOGV 9383, del 14-07-2022 (2022/6213)

RESOLUCIÓ de 29 de juny de 2022, de la consellera d'Innovació, Universitats, Ciència i Societat Digital, per la qual es convoquen assignacions econòmiques per a la realització de projectes d'investigació acadèmica en els centres superiors d'ensenyaments artístics de la Comunitat Valenciana, per a desenvolupar durant el curs acadèmic 2022/2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9383

Data del DOGV
:   14-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6213


Data del document
:   29-06-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ de 29 de juny de 2022, de la consellera d'Innovació, Universitats, Ciència i Societat Digital, per la qual es convoquen assignacions econòmiques per a la realització de projectes d'investigació acadèmica en els centres superiors d'ensenyaments artístics de la Comunitat Valenciana, per a desenvolupar durant el curs acadèmic 2022/2023. [2022/6213]  
  
La Llei orgànica 2/2006, de 3 de maig, d'Educació, reconeix com un dels principis inspiradors del sistema educatiu espanyol, el foment i la promoció de la investigació, l'experimentació i la innovació educativa. L'article 2 estableix que els poders públics prestaran una atenció prioritària al conjunt de factors que afavoreixen la qualitat de l'ensenyament i, especialment, entre altres, el treball en equip del professorat, la investigació, l'experimentació i la renovació educativa.  
  
En aquesta línia, l'article 91.1 inclou, entre les funcions del professorat, la de la investigació, l'experimentació i la millora contínua dels processos d'ensenyament. L'article 91.2 disposa que el professorat desenvoluparà les seues funcions sota els principis de col·laboració i treball en equip. Finalment, l'article 102.3, indica que correspon a les administracions educatives fomentar programes d'investigació.  
Quant als ensenyaments artístics superiors, en l'article 58.6 la Llei d'educació disposa que els centres d'ensenyaments artístics superiors fomentaran, per mitjà dels procediments que les administracions educatives establisquen, programes d'investigació en l'àmbit de les disciplines que els són pròpies.  
L'Institut Superior d'Ensenyaments Artístics de la Comunitat Valenciana (ISEACV), entitat autònoma de caràcter administratiu de la Generalitat, va ser creat per a complir els objectius i desenvolupar les funcions que es recullen en la Llei 8/2007, de 2 de març, de la Generalitat, i executar el conjunt de competències que, sobre els ensenyaments artístics superiors, corresponen a l'Administració de la Generalitat.  
La investigació i creació constitueixen una funció essencial dins de les competències d'ensenyament dels centres superiors d'ensenyaments artístics, per això els Estatuts de l'ISEACV, aprovats pel Decret 82/2009, estableixen com a principis de la seua activitat investigadora:  
  
- El reconeixement de la investigació com a base del procés de creació de coneixement, com a condició per a l'exercici d'una activitat docent i formativa de qualitat, i com a mitjà per a contribuir al progrés social, professional i artístic.  
- Que la investigació i la creació, publicades i/o transferides a la societat, són un dret i un deure del personal docent de l'Institut Superior d'Ensenyaments Artístics, d'acord amb les seues finalitats i objectius.  
Per a això, l'ISEACV assumeix com a missions fonamentals, incentivar i desenvolupar la creació i la investigació humanística, científica, tècnica i artística d'excel·lència, la formació d'investigadors i creadors, el desenvolupament de línies i projectes d'investigació i el treball interdisciplinari del personal investigador.  
Vista la proposta de la directora de l'ISEACV, en l'ús de les competències que m'atribueix el Decret 243/2019, de 25 de octubre, del Consell, pel qual s'aprova el Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
  
Primer. Objecte  
Convocar un concurs públic en règim de concurrència competitiva, per a la concessió d'assignacions econòmiques per a projectes d'investigació en els centres superiors d'ensenyaments artístics, adscrits a l'Institut Superior d'Ensenyaments Artístics de la Comunitat Valenciana.  
  
  
Segon. Destinataris  
Podran sol·licitar les assignacions econòmiques els centres superiors d'ensenyaments artístics de titularitat de la Generalitat, que es recullen en l'annex II del Decret 82/2009, de 12 de juny, del Consell, pel qual s'aproven els Estatuts de l'Institut Superior d'Ensenyaments Artístics de la Comunitat Valenciana.  
  
Tercer. Finançament  
1. Les quantitats concedides als projectes seleccionats aniran destinades a sufragar totalment o parcialment les despeses generades pel projecte que tinguen el caràcter de béns no inventariables.  
Com a màxim el 50 % de l'ajuda concedida podrà destinar-se a l'adquisició de béns inventariables, sempre que els béns adquirits es destinen durant un període no inferior a dos anys a la realització de projectes d'investigació.  
2. El finançament d'aquestes quantitats assignades als centres públics, amb caràcter de despesa extraordinària de funcionament, s'abonarà amb càrrec al capítol II del programa pressupostari 422.80 Institut Superior d'Ensenyaments Artístics de la Comunitat Valenciana, del pressupost de la Generalitat de l'any 2022, per un import global màxim de 36.000 ?.  
  
Quart. Característiques dels projectes d'investigació  
Els projectes d'investigació presentats hauran de tindre, almenys, les característiques generals següents:  
1. Nom del grup d'investigació, investigador/a principal i components del grup d'investigació.  
Com a mínim el 50 % del total dels participants del grup d'investigació que presenta el projecte d'investigació haurà de pertànyer a centres de l'ISEACV.  
2. Títol del projecte i línia d'investigació a la qual s'adscriu.  
3. Pressupost detallat. En el cas de sol·licitar material inventariable amb càrrec al projecte, s'ha d'adjuntar una factura proforma que justifique el seu valor dins del pressupost.  
4. Descripció del projecte d'investigació a desenvolupar:  
A. Resum  
B. Antecedents i estat actual del tema  
C. Objectius  
D. Metodologia  
E. Recursos  
F. Pla de treball  
G. Aplicabilitat-utilitat pràctica  
H. Bibliografia  
No podran concedir-se ajudes econòmiques a projectes d'investigació que per a la seua realització hagen superat més de tres cursos acadèmics.  
  
Cinqué. Criteris de valoració dels projectes  
1. L'avaluació dels projectes es realitzarà conforme als criteris de valoració i amb la ponderació que s'indica a continuació:  
Criteris per a la valoració global dels projectes:  
  
A) Avaluació del projecte (60 %)  
a) Pertinència i rellevància de la línia de treball del projecte i dels objectius proposats (15 %).  
b) Adequació del pressupost als objectius del projecte (5 %).  
c) Metodologia i pla de treball (35 %).  
d) Grau d'interdisciplinarietat dels objectius del projecte (5 %).  
  
B. Avaluació del grup investigador (30 %)  
Per a la valoració dels mèrits d'aquest apartat, haurà de presentar-se Currículum Vitae Normalitzat, seguint el model que pot descarregar-se des del següent enllaç https://cvn.fecyt.es/editor/#HOME No es valoraran mèrits que no hagen sigut presentats i incorporats en aquest model.  
  
a) Qualitat científica artística de l'investigador principal (10 %).  
I. Títol de doctor/a.  
II. Títol de màster universitari o en ensenyaments artístics superiors.  
  
III. Suficiència investigadora o diploma d'estudis avançats.  
IV. Premi extraordinari de doctorat, màster, llicenciatura, ensenyaments artístics superiors, grau o equivalent.  
V. Altres titulacions.  
VI. Per publicacions de caràcter didàctic, artístic o científic sobre les disciplines objecte de la convocatòria (llibres, capítols, articles, actes de congressos, jornades i seminaris, ponències, individuals o conjuntes).  
VII. Per la participació:  
1. En projectes relacionats amb l'actualització científica artística, o projectes d'investigació finançats per organismes públics.  
2. Com a docent en programes de mobilitat a la Unió Europea.  
3. Com a membre de comitès científics en congressos, jornades o similars.  
4. Com a tutor/director, avaluador o membre de tribunal de tesis doctorals, treballs fi de màster, treballs fi de títol.  
VIII. Premis artístics, d'investigació o docents de reconegut prestigi en concursos o certàmens d'àmbits autonòmic, nacional o internacional.  
  
IX. Activitat artística: registres sonors, audiovisuals, dissenys- amb depòsit legal o patent; direcció d'orquestra, cor, banda, agrupacions musicals o corals, coreogràfiques, d'escena de dansa o espectacles teatrals, produccions musicals, audiovisuals, exposicions; composicions, coreografies, exposicions, obres estrenades o publicades, concerts, interpretacions, treballs de producció, patents, creacions registrades com a propietat industrial, temps treballat en agències de publicitat o gabinets de disseny, en revistes o editorials com a director creatiu, una altra activitat artística.  
X. Per la participació com a membre de comissions o grups de treball nomenats per l'Administració pública.  
XI. Per cada congrés, jornada o curs de formació i perfeccionament rebut o impartit sobre actualització científica o artística.  
El valor de cada aportació, està recollida en l'annex IV  
b) Qualitat científica artística de la resta del grup investigador (15 %).  
I. Títol de doctor/a.  
II. Títol de màster universitari o en ensenyaments artístics superiors.  
  
III. Suficiència investigadora o diploma d'estudis avançats.  
IV. Premi extraordinari de doctorat, màster, llicenciatura, ensenyaments artístics superiors, grau o equivalent.  
V. Altres titulacions.  
VI. Per publicacions de caràcter didàctic, artístic o científic sobre les disciplines objecte de la convocatòria (llibres, capítols, articles, actes de congressos, jornades i seminaris, ponències, individuals o conjuntes).  
  
VII. Per la participació:  
1. En projectes relacionats amb l'actualització científica artística, o projectes d'investigació finançats per organismes públics.  
2. Com a docent en programes de mobilitat a la Unió Europea.  
3. Com a membre de comitès científics en congressos, jornades o similars.  
4. Com a tutor/director, avaluador o membre de tribunal de tesis doctorals, treballs fi de màster, treballs fi de títol.  
VIII. Premis artístics, d'investigació o docents de reconegut prestigi en concursos o certàmens d'àmbits autonòmic, nacional o internacional.  
  
IX. Activitat artística: registres sonors, audiovisuals, dissenys- amb depòsit legal o patent; direcció d'orquestra, cor, banda, agrupacions musicals o corals, coreogràfica, d'escena de dansa o espectacles teatrals, produccions musicals, audiovisuals, exposicions; composicions, coreografies, exposicions, obres estrenades o publicades, concerts, interpretacions, treballs de producció, patents, creacions registrades com a propietat industrial, temps treballat en agències de publicitat o gabinets de disseny, en revistes o editorials com a director creatiu, una altra activitat artística.  
X. Per la participació com a membre de comissions o grups de treball nomenats per l'Administració pública.  
XI. Per cada congrés, jornada o curs de formació i perfeccionament rebut o impartit sobre actualització científica o artística.  
El valor de cada aportació, està recollida en l'annex IV  
c) Adequació del grup d'investigació respecte del treball a realitzar (grandària, experiència de treball conjunt, experiència en la línia de treball del projecte, equilibri en la seua composició, capacitat formativa, idoneïtat des de la perspectiva de gènere) (5 %).  
S'ha de presentar juntament amb la sol·licitud, el resultat de l'autobaremació de cadascun dels membres de l'equip d'investigació, segons es recull en l'annex V.  
C. Aplicació de resultats i difusió (10 %)  
a) Plans d'aplicació dels resultats científics, artístics i pedagògics (5 %).  
b) Plans de difusió dels resultats científics, artístics i pedagògics (5 %).  
c) En el cas de ser una continuïtat de projecte de convocatòries anteriors, s'avaluaran els resultats presentats en la memòria justificativa corresponent.  
2. Al total de la puntuació assignada a l'avaluació de l'apartat anterior, es concediran 2 punts addicionals en l'avaluació d'aquells projectes que incorporen la perspectiva de gènere en el contingut de la proposta.  
  
3. Per a la concessió de les assignacions econòmiques, s'estableix la necessitat d'obtindre en la valoració corresponent, una puntuació mínima de 60 sobre 100 punts per a accedir a aquestes.  
  
Sisé. Criteris per a determinar la quantia individual de l'assignació econòmica  
1. Per al càlcul de la quantia individualitzada de l'assignació econòmica concedida a cada projecte, s'actuarà de la forma següent:  
  
Valor projecte = Puntuació obtinguda x VP x FC  
  
a) Determinació del valor punt (VP). El valor punt serà el que resulte de dividir la dotació màxima destinada en els centres públics en la convocatòria corresponent, entre la xifra que resulte de la suma de totes les puntuacions dels projectes dels centres que han superat la puntuació mínima establida en el punt anterior.  
b) Factor de correcció (FC). Aquest factor de correcció es calcula segons la valoració de la puntuació obtinguda, tal com es recull en la taula següent:  
  
Valoració del projecte Factor de correcció  
>90 punts 1,2  
70 punts - 90 punts 1  
<70 punts 0,8  
  
  
Quantia assignada = Valor projecte x FN  
c) Factor de Normalització (FN). Quocient entre l'import global màxim determinat en el resolc tercer, apartat 2 i la suma total dels valors projecte.  
2. En cap cas, l'import de l'ajuda econòmica concedida serà superior a l'import de la despesa sol·licitada en el projecte.  
  
Seté. Comissió de valoració  
L'òrgan encarregat de l'ordenació i instrucció del procediment serà la gerència de l'ISEACV, que posarà a la disposició de la comissió de valoració els projectes presentats per les direccions dels centres, perquè siguen examinats i avaluats conforme als criteris de valoració establits en la present convocatòria.  
Per a la valoració de les ajudes es constituirà una comissió que serà la responsable de realitzar l'estudi, la valoració i la proposta de concessió de les assignacions econòmiques als centres participants.  
Aquesta comissió s'ajustarà en el seu funcionament al règim establit per als òrgans col·legiats en la legislació bàsica de procediment administratiu comú.  
La comissió de valoració estarà composta pels membres següents:  
  
- President/a: el/la cap de la Unitat d ?Ordenació Acadèmica de l'ISEACV.  
- Vocals:  
a) Cinc membres, representants de cadascuna de les branques d'estudis que componen els ensenyaments artístics superiors integrants la Comissió d'Avaluació de la Investigació (CAI) del ISEACV.  
b) Un/a tècnic/a de l'ISEACV, que realitzarà les funcions de secretari/a de la comissió, amb veu però sense vot.  
L'avaluació i selecció de les sol·licituds es realitzarà tenint en compte, exclusivament, la documentació aportada, i s'atribuirà a cadascuna de les sol·licituds una puntuació conforme als criteris de valoració establits en la present convocatòria.  
La comissió de valoració, finalitzat el procés, emetrà un informe on es concretarà el resultat de l'avaluació efectuada. En l'informe s'ordenaran els projectes presentats en funció de la puntuació obtinguda, i es proposaran les assignacions econòmiques corresponents. Aquestes assignacions econòmiques s'assignaran proporcionalment en funció de la puntuació obtinguda per cada projecte.  
  
Huité. Termini i llocs de presentació de les sol·licituds  
1. El termini de presentació de sol·licituds de participació serà des de l'1 de setembre, fins al 30 de setembre de 2022.  
2. La presentació de les sol·licituds signades per la direcció del centre, junt a la resta de la documentació, es realitzarà de manera telemàtica a través del correu electrònic xnyzfj@ggp.pm.  
3. De conformitat amb el que es disposa en la normativa bàsica del procediment administratiu comú de les administracions públiques, acabat el termini de presentació de sol·licituds, l'ISEACV publicarà en la pàgina web la relació dels centres i els projectes que hagen d'esmenar o completar documentació, per un termini màxim de deu dies, amb indicació que, si així no ho feren, se'ls tindrà per desestimats en el procediment, amb la resolució prèvia.  
  
Nové. Sol·licituds i documentació  
1. Les sol·licituds s'adequaran al model d'instància de l'annex I, que també estarà disponible en la pàgina web de l'ISEACV (http://www.iseacv.gva.es).  
2. La sol·licitud haurà d'estar signada per la direcció del centre.  
3. La documentació necessària per a poder participar en la convocatòria de les assignacions és la següent:  
a) Relació certificada de participació del grup d'investigació signat per l'adreça del centre on es farà constar el nom del centre, el títol del projecte, els participants amb el DNI, el nom i cognoms, el centre de destinació, el seu correu electrònic, i la relació de tasques específiques. S'haurà d'indicar quin és l'investigador principal del projecte, d'acord amb el model de l'annex II.  
b) Projecte, segons els requisits indicats en el resolc quart de la convocatòria.  
4. Queden exclosos de la present convocatòria aquells investigadors que pertanyen a la Comissió d'Avaluació de la Investigació (CAI) de l'ISEACV durant el curs escolar 2022/2023.  
  
Deu. Resolució provisional i definitiva  
L'òrgan instructor, a la vista de l'expedient i de l'informe la comissió de valoració, formularà la proposta de resolució provisional, que notificarà als interessats mitjançant la publicació en la pàgina web de l'ISEACV, que contindrà la relació dels centres amb els projectes seleccionats, indicant la quantia econòmica proposada, i la relació de centres amb projectes no seleccionats amb indicació dels motius.  
  
Es concedirà un terme de 10 dies, comptats a partir de l'endemà de la publicació de la relació provisional en la pàgina web, per a presentar, si escau, escrit de desistiment i les al·legacions.  
  
Transcorregut el termini, comprovats els escrits de desistiment, estudiades i, si escau, ateses les al·legacions presentades, l'òrgan instructor del procediment elevarà la proposta definitiva a la direcció de l'ISEACV, que resoldrà la convocatòria per delegació de la consellera.  
  
La resolució de la convocatòria amb la relació dels projectes seleccionats, amb l'especificació dels noms dels centres educatius i les dotacions econòmiques corresponents i la relació dels projectes no seleccionats amb els motius d'exclusió, es publicarà en la pàgina web de l'ISEACV i en el Diari Oficial de la Generalitat Valenciana.  
  
  
Onze. Percepció de les ajudes econòmiques  
El lliurament de l'assignació econòmica als centres beneficiaris, una vegada concedida, es realitzarà per transferència bancària en el centre mitjançant ordres de pagament en ferm, de la Conselleria competent en matèria d'educació superior, a proposta del director/a de l'ISEACV.  
  
Dotze. Condicions i terminis de la justificació dels projectes i de l'aplicació de l'assignació econòmica concedida  
Els centres beneficiaris de les ajudes hauran de justificar la realització del projecte. Per a això, hauran d'aportar:  
1. Donat el caràcter de sobredotació per despeses extraordinàries de funcionament, en els documents de control de l'activitat econòmica del centre s'hauran d'especificar els ingressos i les despeses que es produïsquen per raó d'aquesta convocatòria. Els centres adjuntaran la justificació de l'import de l'assignació concedida al balanç anual que han d'efectuar, conforme al que es disposa en l'Ordre de 18 de maig de 1995, de la Conselleria d'Educació i Ciència.  
2. Abans del 28 d'octubre de 2023, el/la director/a o titular del centre haurà d'enviar a l'ISEACV, la documentació següent:  
a) Memòria final científica del projecte que contindrà com a mínim: Resum del projecte, objectius plantejats i resultats obtinguts, Conclusions, Transferibilitat dels resultats, Justificació de la difusió del projecte. Tot això en un llenguatge senzill i comprensible per a la divulgació dels resultats.  
b) Relació de les despeses generades pel projecte, amb identificació del creditor i del document, el seu import, la data d'emissió i, si escau, el pagament, segons annex III.  
c) Relació certificada de la participació final de l'equip d'investigació signada per l'adreça del centre on es farà constar el nom del centre, títol del projecte, nom, cognoms i DNI dels participants, centre de destinació, correu electrònic, i relació de tasques específiques realitzades. S'haurà d'indicar quin és l'investigador principal del projecte segons l'annex II.  
d) Justificant de l'enviament d'un article d'investigació, derivat de la investigació duta a terme, per a la seua publicació en l'Anuari d'Investigació de l'ISEACV.  
  
Tretze. Compatibilitat amb altres assignacions econòmiques  
Les assignacions econòmiques per al desenvolupament de projectes d'investigació en els centres superiors d'ensenyaments artístics adscrits a l'ISEACV, són compatibles amb qualsevol altra que, per a la mateixa finalitat, siguen convocades per qualsevol administració o entitat pública i privada, sempre que la suma de les ajudes no supere la quantitat total de la despesa. En tot cas, s'ha d'adjuntar la justificació de despeses atribuïdes a cada ajuda.  
  
Catorze. Pèrdua o minoració de l'assignació econòmica  
1. Tota alteració de les condicions i dels requisits tinguts en compte per a la concessió de l'ajuda i, en tot cas, l'obtenció concurrent d'assignacions econòmiques o ajudes atorgades per altres administracions públiques o ens públics o privats, quan l'objecte de les convocatòries siga coincident, comportarà, la modificació de la resolució de concessió i, si escau, la pèrdua del dret al cobrament total o parcial de l'assignació econòmica.  
2. La falta de justificació o la justificació insuficient de l'assignació econòmica concedida donarà lloc a la pèrdua del dret al cobrament total o parcial de l'assignació econòmica, sense perjudici de la celebració, si escau, del tràmit d'audiència legalment establit.  
  
Quinze. Reintegrament de les assignacions econòmiques  
1. Escaurà el reintegrament de l'assignació total o parcial de l'assignació econòmica concedida, si hi concorren els incompliments següents:  
  
a) No justificar l'assignació econòmica en els termes establits en la present convocatòria.  
b) Destinar la subvenció a una finalitat diferent d'aquella per a la qual es va concedir.  
c) No presentar en el termini establit en l'apartat dotze, la justificació dels projectes.  
2. El procediment de reintegrament s'ajustarà a les previsions contingudes en l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i serà resolt per la direcció de l'ISEACV.  
  
Setze. Titularitat dels resultats de la investigació  
D'acord amb el que estableixen els Estatuts de l'ISEACV, aprovats pel Decret 82/2009, els resultats de la investigació o creació realitzada en el si de l'ISEACV, reconeixeran la identitat i els drets del seu autor, i els drets d'explotació comercial s'adjudicaran a l'ISEACV, sense perjudici del que disposa la normativa reguladora de la propietat intel·lectual.  
  
  
Dèsset. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda, potestativament en reposició, o plantejar directament un recurs contenciós administratiu en els terminis i davant els òrgans que s'indica a continuació:  
a) El recurs de reposició haurà d'interposar-se davant de la consellera d'Innovació, Universitats, Ciència i Societat Digital, en el termini d'un mes a comptar des de l'endemà de la publicació.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.  
  
Alacant, 29 de juny de 2022.- La consellera d'Innovació, Universitats, Ciència i Societat Digital: Josefina Bueno Alonso.